NaiveNeuron/SloPal huggingface dataset:
Lipšic, Daniel, poslanec NR SR (2014-11-09):
Ďakujem. Ja som nebol celú dobu, keď pán poslanec hovoril, ale som prekvapený takým jemnocitom poslancov SMER-u. Keď viacerí vaši poslanci, ministri tu robia neuveriteľné divadlo a rozprávajú dve na tri, to je absolútne všetko v poriadku, proste sála je veselá, smiechy, potlesk. A akí ste úzkostliví (reakcia z pléna), nie sú slušní, nadávajú všeličo. Áno, jasné. (Reakcia z pléna.) Však prihláste sa, potom rozprávajte. Ale chcem povedať vec, o ktorej budem hovoriť aj potom v rozprave. Ja si naozaj myslím, žiaľ, a nehovorím to ani s nejakou ľahkosťou, ani s nejakou radosťou, že to, čo tu dnes funguje, a vaša vládna garnitúra, nehovorím, že vy všetci, fungujete ako zločinecká skupina. Ja som len, ja som len dnes registroval nejaký článok o jednej z vašich poslankýň v Prešove, ktorá v parlamente moc nevystupuje, ja ju ani nepoznám a nemám voči nej nič zlé. Tak jej brat dostal 700-tisíc, na kamenárstvo, eur. Viacerí z vás, poslanci, ktorí ste v jednotlivých regiónoch, nie ste tam nejako zvlášť obľúbení. Ste v SMER-e, takže ste v parlamente, lebo ste boli na 55. mieste, ak by ste kandidovali, mnohí z vás, nehovorím, že všetci, na primátorov alebo, tak by som bol tiež zvedavý, ako dopadnete. Ale tam sa tvárite mnohí, ešte raz, nie všetci, ako veľkí bossi, ktorí robia veľký biznis. Príde aj čas, kedy možnože budeme hovoriť aj o konkrétnych ľuďoch. A ešte raz, nehovorím o všetkých. Aj v SMER-e sú ľudia, aj poslanci, ktorí politiku berú ako verejnú službu, nie ako biznis. Ale mnohí, a nechcem to porovnávať, to tak beriete. Dostali sme teraz pozvánku na ďalšiu schôdzu na odvolanie pána Pašku. Chce ju zvolať hneď po rokovaní tejto schôdze. A viete prečo? Preto, prečo zrušil ten koncert. Vy sa bojíte ľudí. Vy sa bojíte, že by sem prišli ľudia pred parlament, ako sa bojíte, že by vás vypískali pri umeleckom koncerte, teda pána Pašku konkrétne. Vy sa začínate báť ľudí. A myslím si, že oprávnene. (Potlesk.)
L. Žitňanská, poslankyňa: (2007-06-21):
Ďakujem. (Potlesk.)
Pellegrini, Peter, predseda NR SR (2015-02-06):
S reakciou na faktické poznámky pán poslanec Brocka, nech sa páči.
Jarjabek, Dušan, poslanec NR SR (2021-05-10):
Veď pán Benčík toto presne chcel povedať, len akosi nemal dostatok priestoru. A dokonca nikto z koalície nepodporil ani pani ministerku koalície. Nikto z výboru pre kultúru a médiá. Hej? Aj toto mal namysli pán poslanec Benčík, keď hovoril ten svoj príhovor. Určite na to zabudol, ale keby o tom vedel, určite to povie, lebo taká je pravda. Ja naozaj neviem, prečo pán poslanec Šeliga zavádzal.
Paška, Pavol, predseda NR SR (2013-05-15):
(Hlasovanie.) 144 prítomných, 64 za, 79 proti, 1 nehlasoval. Tento bod sme neschválili.
Šimečka, Michal, podpredseda NR SR (2024-05-03):
Ďakujem veľmi pekne. Ďalšia písomne prihlásená do rozpravy je pani poslankyňa Gažovičová, nech sa páči.
Goga, Pavol, poslanec NR SR (2014-11-27):
Ďakujem za slovo. Vážený pán predseda, kolegyne, kolegovia, dovoľte mi, aby som prečítal zápisnicu o výsledku tajného hlasovania o návrhu vlády Slovenskej republiky na vymenovanie guvernéra Národnej banky Slovenska, ktoré sa konalo 27. novembra 2014. Na tajné hlasovanie o návrhu vlády Slovenskej republiky na vymenovanie guvernéra Národnej banky Slovenska bolo vydaných a poslanci si osobne prevzali 127 hlasovacích lístkov, teda na tajnom hlasovaní bolo prítomných 127 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu vlády na vymenovanie guvernéra Národnej banky Slovenska všetci poslanci odovzdali hlasovacie lístky. Zo 127 odovzdaných hlasovacích lístkov boli 2 neplatné. Zo 125 platných hlasovacích lístkov overovatelia zistili, že o návrhu vlády na vymenovanie Jozefa Makúcha za guvernéra Národnej banky Slovenska hlasovalo za 105 poslancov, proti 5 poslanci, zdržalo sa hlasovania 15 poslancov. Na schválenie návrhu vlády na vymenovanie guvernéra Národnej banky Slovenska je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní Národná rada Slovenskej republiky schválila návrh vlády Slovenskej republiky na vymenovanie Jozefa Makúcha za guvernéra Národnej banky Slovenska. Overovatelia má zároveň poverili oznámiť výsledok hlasovania Národnej rade Slovenskej republiky. Pán predseda, skončil som.
Brocka, Július, poslanec NR SR (2012-10-24):
Pán predseda, zasa až takú radosť vám neurobím, len som mal pocit, že ma nepočúvajú.
Blanár, Juraj, podpredseda NR SR (2022-02-03):
O desiatej?
Laurenčík, Milan, podpredseda NR SR (2021-10-22):
Pán poslanec, 733.
P. Frešo, poslanec: (2008-07-01):
Najprv odpoviem pánu poslancovi Slabému, akú možnosť mala vtedy opozícia. No mala vtedy takú istú možnosť, ako ju mala cez výbor v tejto chvíli terajšia opozícia, to znamená SDKÚ – DS. Keby si vtedajšia opozícia bola naozaj plnila zodpovedne svoju úlohu a boli by tam bývali škandály, tak mohla konať, tak ako sme my minulý rok konali. Z toho vyvodzujem dve veci, buďto tie škandály tam nie sú, alebo opozícia jednoducho neplnila svoju funkciu a riešila si iné problémy. Inými slovami, ja si myslím, že netreba sa obzerať v tomto prípade dozadu, treba latku nastaviť vyššie, lebo keď budeme stále sa odvolávať na to, čo bolo, tak  nikdy nepôjdeme smerom dopredu. To je k pánu Slabému. K pánu poslancovi Záhumenskému. Predpokladať, že kontrola je spôsob, akým niečo deštruujeme, mi pripadá, mierne povedané, hádam aj paranoidné. To znamená, chuť kontrolovať alebo plniť opozičnú rolu, ktorú sme demonštrovali v tejto Národnej rade, dokonca aj na výboroch, za ktorú by nám táto vláda mala svojím spôsobom poďakovať, že sme odhalili rôzne a dokonca aj mnohomiliardové problémy a predišli sme možno aj týmto ďalším, tak to je úplne prirodzené právo opozície, nie je to žiadna deštrukcia. A myslím si, že je to úplne legitímne. A na záver by som chcel zdôrazniť, že, ešte raz, také právo, aké mali jednotliví členovia  ktorejkoľvek dozornej rady na Slovensku, takú istú latku minimálne by sme mali v prípade pozemkového fondu nastaviť. Potom by sa možno nestávali tie stavy, keď vláda si dovolí, a ja to poviem úplne otvorene, takú drzosť, aby fond celé mesiace fungoval bez riadenia a bez kontroly, bez toho, aby občianska verejnosť, ale aj odborná a koniec koncov aj poslanci mali predstavu o tom, čo sa tam deje. Považujem to za krajne nezodpovedné a predpoklad ďalšieho škandálu. Ďakujem.
Zmajkovičová, Renáta, podpredsedníčka NR SR (2013-09-11):
Pán poslanec Beblavý bol prihlásený písomne. Teraz sa pýtam, či sa chce prihlásiť do rozpravy niekto ústne? Pán poslanec Hraško. Uzatváram možnosť prihlásiť sa do rozpravy ústne. Pán poslanec Hraško.
Kubánek, Stanislav, poslanec NR SR (2013-09-11):
Poslanec Pavol Abrhan podal návrh, aby predložený vládny návrh zákona prerokovali výbory okrem mandátového a imunitného, výboru pre nezlučiteľnosť funkcií, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu.
Šimečka, Michal, podpredseda NR SR (2023-12-08):
Ďakujem veľmi pekne. Ďalší, pán poslanec Galko.
Danko, Andrej, predseda NR SR (2019-03-29):
Pani poslankyňa Zemanová.
Dostál, Ondrej, poslanec NR SR (2019-02-06):
Pán poslanec Poliačik, no ale tak, dá sa súhlasiť s tým, že treba sa venovať podstatným veciam, dá sa súhlasiť aj s tou kritikou, ktorú si adresoval na adresu pôsobenia Slovenskej národnej strany vo vláde a v parlamente. Aj s tým teda, že sa nemajú riešiť prkotiny. Ale môžu sa riešiť aj prkotiny, pokiaľ tie prkotiny predstavujú nejakú zmenu k lepšiemu, lebo aj dobrá zmena k lepšiemu je zmena k lepšiemu a nie vždy sa dajú robiť systémové reformy. Tak pokiaľ je možnosť niečo dobré vylepšiť, hoci len v drobnom rozsahu, je to v poriadku. Len ja tam naozaj nevidím, v čom tento návrh zákona prinesie nejaké akékoľvek zlepšenie. Dobre, tak budeme mať v priamo v zákone napísané, že počas štátneho smútku má byť vlajka na pol žrde, lebo inak by sme to nevedeli. Ale čo ešte? Vyššie pokuty budú znamenať vyššiu úctu k štátnym symbolom, viac vlastenectva? To si naozaj predkladatelia niečo takéto myslia, že hymna ako zvonenie, americká hymna ako zvolenie v mobile poslanca opozičného je nejaký problém? To naozaj s týmto má niekto problém, že kto má aké zvonenie v mobile a že to niečo hovorí o jeho vzťahu k jeho vlasti, k jeho, symbolom Slovenskej republiky? To naozaj, toto má byť spôsob uvažovania predkladateľov, predkladateľov novely. Ja tomu úprimne nerozumiem a naozaj, naozaj som sa vo svojom vystúpení nesnažil, nesnažil ísť po tej línii, že budem vyčítať SNS, čo narobila, ale pýtať sa na to, čo prináša tento... (Prerušenie vystúpenia časomerom.)
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 134 poslancov, za 102, proti 17, zdržalo sa 13, 2 nehlasovali. Konštatujem, že sme schválili návrh novely zákona č. 18/1996 Z. z. o cenách . Pokračujeme hlasovaním o bode 98 schváleného programu, ktorým je druhé čítanie návrhu poslancov Richtera a Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení. Je to tlač 1648. Spoločným spravodajcom je člen výboru pre sociálne veci pán poslanec Erik Tomáš. Prosím ho, aby uvádzal hlasovanie. (Hlasovanie o návrhu poslancov Národnej rady Slovenskej republiky Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1648.)
Jurinová, Erika, podpredsedníčka NR SR (2013-02-14):
Ďakujem, pán poslanec. Posledná faktická poznámka, pán poslanec Brocka.
Pellegrini, Peter, predseda NR SR (2015-05-22):
Ďakujem pekne. Dávam teraz slovo spoločnému spravodajcovi pánovi poslancovi Mikušovi, aby predniesol informáciu, nech sa páči.
Burian, Jozef, poslanec NR SR (2018-12-04):
Ďakujem. Keďže prešiel pozmeňujúci návrh pána poslanca Tomáša, o pozmeňujúcom návrhu poslankyne pani poslankyne Krištúfkovej nie je možné hlasovať. Námietka?
P. Hrušovský, predseda NR SR: (2005-12-15):
(Prerušenie rokovania o 16.00 hodine.) (Pokračovanie rokovania o 16.15 hodine.)
Mikulec, Roman, poslanec NR SR (2023-11-28):
Ďakujem pekne za slovo. Ja myslím, že tých argumentov odznelo, Igor, aj v tvojom vystúpení pomerne dosť a zjavne sa to ťažko počúva napriek tomu, že nám tu hovorili kolegovia, že nám sa ťažko počúvajú tie ich argumenty, ale áno, pravda sa ťažko počúva a v tomto zmysle, tak ako si aj spomenul, na tej chate naozaj ani jeden z tých, ktorí tam boli, a teraz sa môžme baviť o tom, či je na to taký, alebo onaký názor, ale ani jeden z tých nepovedali vtedy, že tie vyšetrovania sú manipulované. Oni sa reálne bavili o tom, ako majú vypovedať krivo, ako sa majú dohodnúť, že by to mohli zvaliť na Lučanského, lebo ten sa už, chudák, nemôže brániť, čo je absolútne nechutné z ich strany. Bavili sa o tom, ako hrozí, že keď kapitulujú tí štyria, teda Gašpar, Krajmer, Hraško a ešte, myslím, tam bol niekto medzi nimi a, samozrejme, Bödör, no tak to bude prúser. Jednoducho to bude prúser, lebo to, to už jedno... nik... nikto tomu neuverí a... a ľudia stratia absolútne vieru v to, že oni sú reprezentanti niečoho lepšieho. No nie. Ľudia tomu neverili vtedy a neveria tomu ani teraz a toto sú fakty. To sú fakty, dámy a páni, ktoré aj keď sa snažíte nejakým spôsobom dehonestovať, aj keď sa snažíte ich prekrúcať, to zostane faktami a pravda sa jedného dňa ukáže.
Hrnčiar, Andrej, podpredseda NR SR (2017-02-08):
Ďakujem. (Prebieha akt tajného hlasovania.)
Fecko, Martin, poslanec NR SR (2011-09-14):
Nejde. Dobre.
Hrnčiar, Andrej, podpredseda NR SR (2017-06-20):
Služobne najstarší podpredseda Národnej rady mi teda povedal, a resp. idem sa vás opýtať, že či je všeobecný súhlas, aby špeciálny prokurátor, správa išla zajtra o 9.00 hod. ráno. (Súhlasná reakcia pléna.) Dobre. (Reakcie z pléna.) Pán poslanec Marosz, nech sa páči.
Pčolinský, Peter, podpredseda NR SR (2023-05-24):
Pán poslanec Mazurek.
Žitňanská, Lucia, poslankyňa NR SR (2013-11-29):
Ďakujem veľmi pekne. Ja opakovane tu v pléne poviem to, čo som ixkrát povedala a už naozaj mám pocit, že žijeme v absurdistane, proste to nie je normálne, aby tak závažný právny predpis, ktorý ovplyvňuje životy toľkých ľudí, podnikateľské prostredie, podnikateľov, ľudia s tým musia pracovať, účtovníci s tým musia pracovať, aby sa menil takýmto spôsobom. Zákon máme pred sebou, ku ktorému máme v spoločnej správe pozmeňovacie návrhy, ktorých je zhruba toľko ako samotný zákon. Cez tú spoločnú správu sa do zákona vkladajú úplne nové inštitúty, ktorý náš právny poriadok doteraz nepoznal, daň zo straty, a teraz začneme rozpravu k tomuto návrhu zákona jedným ďalším pozmeňovacím návrhom a ja mám vedieť, čo z tohto návrhu zákona v konečnom dôsledku je dobré a čo je zlé. Legislatívny proces, pripomienkové konanie, vyjadrovanie sa odborníkov, to všetko má svoj zmysel. Každému sa stalo, vždy som to kritizovala, ale teraz už je z toho systém práce. Takto nemôže vzniknúť dobrý právny predpis. Ja som v svojej kariére už robila všeličo, aj som písala zákony, mám osobnú skúsenosť s písaním zákonov a viem, čo sa kvalitne dá urobiť a čo sa kvalitne nedá urobiť, v akom časovom strese. Geniálny legislatívec vám teraz nedá ruku do ohňa za to, že či naozaj postihol aj všetky vnútorné väzby, súvislosti a odkazy, pretože nemá šancu. Toto je proste zlé.
Šeliga, Juraj, podpredseda NR SR (2020-05-14):
Ďakujem pekne. Pán poslanec Antal, nech sa páči ako ďalší v rozprave.
Pčolinský, Peter, podpredseda NR SR (2022-10-20):
Ďakujem pekne. Dávam teraz slovo spravodajcovi z ústavnoprávneho výboru poslancovi Lukášovi Kyselicovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Remišová, Veronika, poslankyňa NR SR (2016-10-14):
Ďakujem veľmi pekne kolegovi Mihálovi za konštruktívnu kritiku tejto novely zákona. A ja som len chcela povedať, že táto novela ide úplne proti trendu, ktorý je v Európe, pretože v Európe sa práve podporujú flexibilné zariadenia a pravidlá sa skôr uvoľňujú, napríklad inšpiráciou môžu byť francúzske nízkonákladové mikrojasle pre maximálne 5 detí s jednoduchými pravidlami pre zriaďovateľov a flexibilnou prevádzkou. Mikrojasle napríklad rodičia môžu platiť aj od hodiny a cena za hodinu vo Francúzsku sa pohybuje od 30 centov do 4 eur. Keď sa bavíme o jasliach na Slovensku, tak vieme, že z empirického výskumu, ktorý robil inštitút pre výskum zamestnanosti a rodiny, myslím, že pred rokom alebo rokom a pol, vyplynulo, že Slovenky, čo sa týka starostlivosti o malé deti, preferujú domácu starostlivosť pri malých deťoch pred inštitucionalizovanou starostlivosťou v jasliach. To znamená, že my by sme v prvom rade mali podporovať takéto flexibilné zariadenia, kde matky môžu na niekoľko hodín dať deti, keď si potrebujú niečo vybaviť, pretože oni sa primárne chcú starať o tie deti doma. A pridávanie pravidiel a rôznej byrokracie, ako napríklad povinnosť nejakého akreditačného kurzu, ktorý stojí viac ako 250 eur, myslím, že tieto podmienky budú pre niektoré zariadenia, už to avizovali prevádzkovatelia niektorých zariadení, že budú pre nich likvidačné a premietne sa to, tak ako hovoril kolega Mihál, do ceny. Do ceny, ktorá, samozrejme, najviac postihne rodičov. Ďakujem.
Figeľ, Ján, podpredseda NR SR (2015-01-30):
Ďakujem pekne. Na vystúpenie pána kolegu Viskupiča jedna faktická. Nech sa páči, Anton Martvoň.
Raši, Richard, poslanec NR SR (2015-04-24):
Ďakujem pekne, pán predseda. Pán poslanec Matovič, ani jeden dôvod, ktorý ste uviedli na odvolanie pána ministra Čisláka, nie je dôvod racionálny, ani správny. A opakujem, toto je politicky motivované odvolávanie ministra bez toho, aby ste ktokoľvek prejavili záujem o stav zdravotníctva. Ale čo ma osobne mrzí. Mnohí tu máme deti, aj malé dcéry, ale vlastnú dcéru použiť na politický boj? Však vy ste povedali, že za to, že lekár určite nie úmyselne nezdiagnostikoval závažné ochorenie vašej dcéry, za to môže ekonóm, bývalý riaditeľ Ing. Tabaček. Ako na všetko sme už zvyknutí, už tu boli nahrávky, už boli pokusy o úplatky z vašej strany, teda k vám smerované, ale použiť vlastnú dcéru ako dôvod, že riaditeľ a systém je zlý, lebo lekár sa pomýli, tak riaditeľ ekonóm za to môže, tak už majme nejaké hranice. Čo budeme robiť nabudúce?
Laššáková, Jana, podpredsedníčka NR SR (2015-03-24):
Na vystúpenie pani poslankyne nie sú faktické poznámky. Vyhlasujem všeobecnú rozpravu za skončenú. Pani navrhovateľka, chcete k tomu niečo dodať? (Reakcia navrhovateľky.) Nie. Pán spravodajca? (Reakcia spravodajcu.) Tiež nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov . Návrh zákona má tlač 1443, návrh na jeho pridelenie na prerokovanie výborom je v rozhodnutí č. 1450. Poprosím vás, pán poslanec Lipšic, uveďte návrh zákona.
Paška, Pavol, predseda NR SR (2014-07-01):
Poprosím do zápisu. Pán poslanec Novotný.
Laurenčík, Milan, podpredseda NR SR (2021-06-22):
Na faktické poznámky bude teraz reagovať pán poslanec Vladimír Baláž, nech sa páči.
Glváč, Martin, podpredseda NR SR (2018-10-24):
Poslanec Osuský.
Glváč, Martin, podpredseda NR SR (2016-09-12):
Pani poslankyňa Vaľová.
Matej, Ondrej, poslanec NR SR (2011-03-25):
Znova ďakujem za slovo, pán predsedajúci. Milé kolegyne, kolegovia, z poverenia Výboru Národnej rady Slovenskej republiky pre financie a rozpočet dovoľte mi predložiť túto spoločnú správu výborov Národnej rady Slovenskej republiky. Národná rada Slovenskej republiky uznesením č. 292 z 3. februára 2011 pridelila vládny návrh zákona Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady a Výboru Národnej rady Slovenskej republiky pre hospodárstvo, výstavbu a dopravu. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovaní o vládnom návrhu zákona stanoviská poslancov Národnej rady Slovenskej republiky. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi: Výbor Národnej rady Slovenskej republiky pre financie a rozpočet, uznesenie č. 136, Výbor Národnej rady Slovenskej republiky pre hospodárstvo, výstavbu a dopravu, uznesenie č. 91. Ústavnoprávny výbor Národnej rady Slovenskej republiky neprijal platné uznesenie. V bode IV spoločnej správy sú uvedené pozmeňujúce a doplňujúce návrhy, celkový počet týchto návrhov je osem. Preto navrhuje gestorský výbor o bodoch spoločnej správy č. 1, 2, 3, 4, 5, 6, 7, 8, čiže o všetkých bodoch, hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 566/2001 Z. z. (tlač 215), schváliť s pozmeňujúcimi a doplňujúcimi návrhmi. Ďakujem pekne za slovo. Pán predsedajúci, prosím, otvorte rozpravu k predmetnému zákonu.
Viskupič, Marián, poslanec NR SR (2019-10-17):
Ďakujem. Jozef, úplne súhlasím. Presne takto to funguje. Firmy súťažia a ponúknu 0 %, tým pádom vyhrajú a celý zvyšok si pýtajú z druhej strany, od poskytovateľa služieb. Tak to je. A ďakujem, povedal si to dokonale, k tomu nie je čo dodať. A, pán kolega Bernaťák, takto, nemôže sa zamestnanec rozhodnúť, pretože firma urobí súťaž a jednoducho má firmu, ktorá to sprostredkováva. A bodka. Proste od zamestnanca to už nezoberú na priamo. A potom platí to, čo bolo povedané. Ďakujem. (Reakcia z pléna.) Ale zamestnávateľ, takto, pre zamestnávateľa to nie je zadarmo, keď sa... (Prerušenie vystúpenia predsedajúcim.)
Bublavý, Dušan, poslanec NR SR (2012-10-26):
...výboru za.
Laššáková, Jana, podpredsedníčka NR SR (2014-05-13):
Ďakujem pekne, pán minister. Poprosím vás, zaujmite miesto určené pre navrhovateľov. A teraz dávam slovo členovi výboru pre pôdohospodárstvo a životné prostredie poslancovi Marianovi Záhumenskému, aby informoval Národnú radu o výsledku prerokovania návrhu vlády vo výbore. Nech sa páči, pán spravodajca, máte slovo.
Figeľ, Ján, podpredseda NR SR (2012-11-30):
S reakciou na faktické poznámky, nech sa páči, pán Číž.
Sulík, Richard, predseda NR SR (2011-02-01):
Panie poslankyne, páni poslanci, poprosím vás, keby ste sa mohli usadiť a budeme pokračovať v našom programe, ktorý sme si pred chvíľou schválili. Poprosím, páni poslanci, keby ste sa mohli usadiť. Pán poslanec Přidal, ďakujem pekne. Vzhľadom na to, že po sľube poslanca boli vykonané zmeny v databáze hlasovacieho zariadenia, vás poprosím, aby ste si vybrali hlasovaciu kartu a opätovne zasunuli. Ďakujem vám. V rokovaní pokračujeme návrhom na voľbu poslanca Národnej rady Slovenskej republiky za člena výborov Národnej rady Slovenskej republiky a overovateľa Národnej rady Slovenskej republiky . Návrh má parlamentnú tlač 239. Poprosím, ako bolo povedané, hlasovanie bude o 17.00 hodine dnes. Dobre. Vrátim sa k návrhu na voľbu poslanca za člena výborov a overovateľa. Návrh má parlamentnú tlač 239 a bol vypracovaný na základe návrhu poslancov členov klubu, poslancov za SDKÚ – DS, ktorí navrhujú, aby poslanec Ivan Harman bol zvolený za člena výboru pre verejnú správu a regionálny rozvoj a osobitného kontrolného výboru na kontrolu činnosti SIS. Po druhé za overovateľa Národnej rady. Chce sa niekto z poslancov vyjadriť k tomuto návrhu? Nie. Prerušujem rokovanie o tomto bode programu. Pristúpime k druhému čítaniu o zákone z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uvedený ako tlač 202. Dávam slovo spravodajkyni z ústavnoprávneho výboru poslankyni Jane Dubovcovej a prosím ju, aby informovala Národnú radu o výsledku prerokovania vráteného zákona vo výbore. Nech sa páči.
Kéry, Marián, poslanec NR SR (2017-04-07):
Ďakujem. Pani poslankyňa Verešová, vy síce neklamali, čo sa týka akreditačnej komisie, ale zďaleka ste nepovedali celú pravdu. Ja rešpektujem, že dvaja členovia akreditačnej komisii mali iný názor, ale kde je tých zvyšných 11, pretože akreditačná komisia, tak ako povedal pán poslanec Bagačka, má naozaj 13 členov. Dvaja z nich odišli pre nesúhlas s rozhodnutím ministerstva, ale ďalších 11 členov v komisii zostalo. Takže podľa vašej optiky tých 11 členov komisie sú zlí odborníci a dvaja, ktorí odišli, tak sú tí dobrí? S týmto absolútne nemôžem súhlasiť. A keď hovoríme o odborníkoch, hovorí vám niečo Peter Kulifaj? Je predseda komory sociálnych pracovníkov, okrem iného nezávislý odborník a člen kontrolnej skupiny v Čistom dni. Existuje písomné vyjadrenie, v ktorom sa pán Kulifaj pri schvaľovaní záverečného protokolu vyjadril za to, aby akreditácia Čistému dňu nebola odňatá, aby resocializačné stredisko Čistý deň naďalej zostalo v systéme. A jedna krátka poznámka k tej kauze Lucka. Nuž, pani poslankyňa, opäť ste sa pomýlili, pretože táto kauza siaha do obdobia Radičovej vlády a ministrom bol pán minister Mihál a vtedajšou riaditeľkou Ústredia práce, sociálnych vecí a rodiny bola nominantka SDKÚ pani Želinská, až za vlády pána ministra Richtera a novej riaditeľky Ústredia práce, sociálnych vecí a rodiny sa prišlo na to, že sa nezákonne vyplácali financie a našlo sa telíčko malej Lucky, bohužiaľ.
P. Hrušovský, predseda NR SR: (2005-05-20):
(Hlasovanie.) 136 prítomných, 70 za návrh, 10 proti, 51 sa zdržalo, 5 nehlasovalo. Návrh sme schválili, bod 9 zo spoločnej správy sme schválili. M. Abelovský, poslanec: Teraz budeme hlasovať o bode 27 s návrhom gestorského výboru schváliť ho.
Číž, Miroslav, podpredseda NR SR (2015-10-02):
Aha, ospravedlňujem sa, neregistroval som.
Gašpar, Tibor, poslanec NR SR (2024-02-08):
Teraz hlasujeme o bode 191 druhého pozmeňujúceho návrhu poslanca Galka.
Vaľová, Jana, poslankyňa NR SR (2021-06-16):
Ja reagujem na pána Kuffu, ja to spomínam všetko dokopy, lebo tak to je. A poslednú vetu, ktorú poviem, uvidíme, čo povie sčítanie ľudí, koľko ľudí z tejto, z tejto krajiny ste už vyhnali a koľko ešte vyženiete a koľkým ľuďom ste urobili psychické problémy. (Reakcie z pléna.) Je to tak, je to fakt, ja viem, že sa vám to nepáči, ale to ukáže, to ukáže realita. (Zaznenie gongu.) Takže chcem povedať, ak máte týchto ľudí brať za nevinných, tak sa k nim chovajte ako k nevinným a nerobte to, aby ste celé rodiny mučili, traumatizovali deti. (Reakcie z pléna.)
Grausová, Natália, poslankyňa NR SR (2018-01-30):
Ďakujem. Žiadam o doplnenie programu 26. schôdze Národnej rady o bod odsúdenia parlamentom, odsúdenia konania prezidenta Kisku pri udeľovaní vyznamenaní pri príležitosti 25. výročia vzniku Slovenskej republiky, keď vysokými štátnymi vyznamenaniami ocenil väčšinou osoby nepriateľsky zamerané voči Slovenskej republike, osoby, ktoré bojovali proti vzniku samostatnej Slovenskej republiky, osoby, ktoré sa teda na znak protestu odsťahovali zo Slovenskej republiky a osoby, ktoré ešte aj teraz Slovenskú republiku nenávidia a bojujú proti nej. Ďakujem.
Pellegrini, Peter, predseda NR SR (2023-12-06):
Mne je ľúto vás, pán poslanec, pretože klamete. (Reakcia poslanca Pročka.) Bolo pôvodne celý týždeň (reakcia poslanca Pročka), nechajte ma dohovoriť, ja tu môžem rozprávať takisto, ako vy ste teraz rozprávali dve minúty. Bolo dohodnuté, že vystúpenie detí vrátane rozsvietenia stromčeka, kde ste vy videli zasvecovať stromček v rokovacej sále? To sa dá urobiť vnútri? Prosím vás pekne. (Potlesk.) To sa dá robiť vnútri? To sa dá robiť len von. A teraz poprosím ešte s reakciou pána poslanca Matoviča a potom budeme pokračovať v rokovaní. Nech sa páči.
Hrnčiar, Andrej, podpredseda NR SR (2017-10-18):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 706. Návrh na jeho pridelenie na prerokovanie výborom je v rozhodnutí č. 730. Prosím ministra zdravotníctva Slovenskej republiky Tomáša Druckera, aby vládny návrh zákona uviedol.
Jurinová, Erika, podpredsedníčka NR SR (2015-09-30):
Pán poslanec Jurzyca.
B. Bugár, podpredseda NR SR: (2004-12-14):
(Prerušenie rokovania o 12.04 hodine.) (Pokračovanie rokovania o 14.03 hodine.)
Grendel, Gábor, podpredseda NR SR (2021-06-22):
Pani poslankyňa Žitňanská, s faktickou poznámkou.
J. Valocký, poslanec: (2010-03-03):
Poprosím, aby sme dali hlasovať o pozmeňujúcom návrhu pani poslankyne Sániovej.
Pellegrini, Peter, predseda NR SR (2023-12-19):
Prosím, prezentujme sa a hlasujeme o bodoch číslo 1 až 3, 5 až 12 z informácie bez odporúčania gestorského výboru. (Hlasovanie.) Prítomných 134, za 78, zdržalo sa 55, nehlasoval 1. Konštatujem, že sme tieto body schválili.
Šimečka, Michal, podpredseda NR SR (2024-01-24):
Ďakujem. Pán poslanec Pročko s reakciou na faktické.
Hort, Milan, podpredseda NR SR (2011-09-13):
Pán poslanec Martin Poliačik s faktickou poznámkou, nech sa páči.
Bugár, Béla, podpredseda NR SR (2016-09-20):
Nech sa páči. Prezentujme sa a hlasujme o postúpení tohto návrhu do tretieho čítania. (Hlasovanie.) Prítomných 137 poslancov, za 82, proti 13, zdržalo sa 42 poslancov. Konštatujem, že sme v treťom čítaní . Otváram rozpravu v rámci tohto čítania, pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Gašpar, Tibor, podpredseda NR SR (2024-10-29):
Ďakujem navrhovateľovi. Chce sa vyjadriť v rozprave spravodajca? Konštatujem, že nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov. Vládny návrh zákona má tlač 502, návrh na jeho pridelenie na prerokovanie výborom je v rozhodnutí číslo 527. Nech sa páči, pán minister Kamenický opäť uvedie tento vládny návrh zákona. (Rokovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 502.)
Glváč, Martin, podpredseda NR SR (2019-09-17):
Ďakujem. S faktickými poznámkami traja poslanci, končím možnosť prihlásiť sa. Pán poslanec Budaj.
P. Paška, predseda NR SR: (2008-11-04):
(Hlasovanie.) 130 prítomných, 52 za, 23 proti, 55 sa zdržalo. Tieto návrhy sme neschválili.
Blanár, Juraj, podpredseda NR SR (2022-02-22):
Pani kolegyňa Kozelová, to fakt nemáte iné slová na to, aby ste bránili svojho ministra? Aby ste povedali nejaký svoj názor na to, čo som prečítal, na tie obludnosti, ktoré sú tu prepísané z oficiálne schváleného odposluchu týchto vyšetrovateľov? To vážne nemáte nič? Pani poslankyňa, vy ste tu pokojne mohli sedieť a vypočuli by ste moju reakciu na to, čo povedal pred vami doobeda pán kolega Šefčík, ktorý ma dokonca presviedčal o tom, že on to nečítal. Ja som teda priznal sa, že ak to nečítal, tak to beriem. Ale s údivom zisťujem, že v podstate ste prečítali presne to isté čo on, pretože to máte v manuáli napísané a videl som to aj v tom počítači, kde ste si to opäť čítali. (Ruch v sále. Zaznievanie gongu.) Čiže, pani poslankyňa, pán poslanec Pročko ako, to je jediné, čo dokáže, šaškovať. Ale, pani Kozelová, to všetko, čo ste povedali, sú klamstvá, presne také isté klamstvá, ktoré šíri váš pán predseda Matovič, ktorý tu rovnako šíril klamstvo, keď som mu zobral slovo a zneužíval svoje postavenie, keď mal prečítať len stanovisko vlády a nie svoje úvahy, ktoré tam potom sa snažil prezentovať. A potom hovoril ďalšie klamstvá o mojej výstavbe a neviem ešte čo, o lukratívnych pozemkoch a tak ďalej, s výhľadom jedine mojím. Tuto Milan Laurenčík, ktorý je z Terchovej, on nemá výhľad, lebo jemu to zastreli, on nemá na Rozsutec výhľad. Či sa nehanbíte, jednoducho namiesto toho, aby ste argumentovali, tak vynášate tu klamstvá vášho predsedu Matoviča. To je neuveriteľné, ale pochopiteľné, pretože asi iné, ak sa nezavďačíte pánovi Matovičovi, lebo buď vás dá na koniec kandidátky, alebo budete na začiatku. Bojujete asi na to, aby ste boli na začiatku. A čím viac budete klamať, tak asi budete najvyššie. To je celé, čo môžem povedať, lebo vy ste nevyužili nič na obhajobu... (Prerušenie vystúpenia časomerom.)
Pellegrini, Peter, predseda NR SR (2024-02-27):
Prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 139 poslancov, za 19, proti 72, zdržalo sa 46, nehlasovali 2. Konštatujem, že tento návrh sme neschválili . Pán poslanec Jakab, prosím, aby ste uviedli hlasovanie o bode 65 schváleného programu, ktorým je prvé čítanie o návrhu skupiny poslancov na vydanie zákona o preukazovaní pôvodu príjmov a majetku, tlač 158. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona o preukazovaní pôvodu príjmov a majetku a o zmene a doplnení niektorých zákonov , tlač 158.)
Jurinová, Erika, podpredsedníčka NR SR (2014-07-04):
Chcela by som len vedieť, že či teda dokončíte prejav?
Mojš, Milan, poslanec NR SR (2017-05-18):
Pán predseda, dajte, prosím, hlasovať o zákone ako o celku s odporúčaním gestorského výboru schváliť zákon v pôvodnom znení.
Přidal, Alojz, poslanec NR SR (2015-04-24):
Pán kolega Martvoň, ja vám tiež odporúčam, aby ste sa tu stravovali. Sadnite si sem-tam za stôl aj s vašimi kolegami, oni by vám už aj prezradili tajomstvo, ktoré vy neviete, SMER a Fico si na Figľa netrúfne. Neodvoláte ho. Čo vám padol mobil? Sa vám rozbil? Nedošla vám táto esemeska ešte? No však čo to ešte neviete? Už to vie každý tu. Prosím vás, ešte ja by som chcel vedieť, na jakej vysokej škole učíte. Nedajboh, aby som tam ja poslal svoje vnučky alebo vnukov, lebo to by som im zničil život. A ešte myslím, že by mala zasadnúť Akreditačná komisia. Pozrieť sa na vaše vystúpenia a rozhodnúť, či tej fakulte nezobrať akreditáciu, kde učíte. (Potlesk.)
Viskupič, Jozef, poslanec NR SR (2014-11-08):
Je vidieť, že zdravotníctvo je, ad jedna, tvoja srdcová téma, pretože mám pocit, že toto bolo, čo sa šírky a obsahu, hĺbky týka, jedno z najdlhších vystúpení. Ale v zápale toho vystúpenia bolo cítiť, že tá téma ťa, pán poslanec, vyslovene baví a máš ten prehľad. Dokonca si vyprovokoval ku komentom aj ministra financií, ktorý sa tak – ako si to povedal? – odborne zapojil do debaty a rozprával, dovoľte aj mne teda povedať, o drboch v zdravotníctve. A v podstate aj o tom je schôdza. Mňa zaujali tri body. Áno, vrtuľníky, to už sme tu mali. A vtedy aj vyhasol jeden ľudský život a s obrovským prekvapením sme odchádzali vtedy zo schôdze, že nemali za to, aby bola vyvodená politická zodpovednosť. Holt, stalo sa tak teraz. Druhá vec, sú tie kasy, ktoré som tu zachytil niekoľkokrát, že v bezplatnom zdravotníctve ideme zavádzať kasy a máme teda aj nejaký predpoklad. Mňa by to číslo zaujímalo inak, že koľko teda na tom výbere po zdanení tohoto príjmu z bezplatného zdravotníctva to naozaj, to číslo, je. No a tretie boli tie poplatky, tá kreativita vlastne v tých poplatkoch, že tiež by som si vedel predstaviť, že ak sa zakáže jedna skupina, tak budeme možno platiť za zaklopanie na dvere, alebo za zavesenie kabáta, prípadne keď pán doktor rozkážu sa vyzliecť pre vyšetrením, tak za odloženie toho šatstva. Takže áno, treba prísť s reálnymi riešeniami, nie s marketingovými ťahmi.
Chren, Martin, poslanec NR SR (2014-11-09):
Ďakujem veľmi pekne. Zareagujem najmä na pána poslanca Kéryho. Ďakujem za to, že svojím príspevkom do debaty ma tak trošku prebral už v túto nočnú hodinu. Jednoduché tri odpovede tak mám. Daňová správa. Pán kolega, veď keď ste počúvali vášho pána ministra vnútra, ten sám povedal, boli to poslanci Kollár a Chren, ktorí ako jediní v tomto naozaj nemajú vinu, pretože urobili aj v čase vlády Ivety Radičovej tlačovku a upozornili na to, čo sa tam deje. Ale aj to, že tam boli reálne problémy a že sme na to upozornili, že dnes naozaj by som si mohol hodiť kameňom, vás neospravedlňuje za to, že dva-tri roky po tom stále sa vyhovárate, že niekoľko týždňov nefungoval nejaký systém. S tým nemá nič spoločné už dnešná situácia a tiež dnešný výber DPH, ktorý ste nezvýšili. Vy ste neznížili sadzbu DPH, ktorá znížiť sa mala. Vy ste ju zvýšili svojím zákonom. A z toho financujete tie bezplatné vlaky, to nie je o tom, že máte efektívnejší výber DPH. Spomínate Enel, no ale takú zásadnú vec predsa, ako je výstavba jadrovej elektrárne, to neurobí 66-percentný vlastník bez súhlasu premiéra danej krajiny. A ten súhlas bol udelený. Bol udelený písomne a bol udelený vaším odvolávaným predsedom vlády. Pýtate sa na ceny energií. No ja neviem o cenách energií rozhoduje nominant strany SMER. Tak asi za pravicovej vlády robil zle a za vašej vlády ich umelo drží dole. Výsledkom vašej vlády a vášho udržiavania cien energií bolo 300 mil. žalôb v eurách na Slovenskú republiku, ktoré mal napríklad SPP pripravené. (Reakcia z pléna.) Ceny energií, 300 mil. eur mali zaplatiť daňoví poplatníci. Sú to tie umelo marketingovo znižované ceny počas vašej vlády. Hlavný odkaz aj tak. Vy neodovzdáte krajinu v lepšom stave, než ste ju prebrali. To je bodka a to je vizitka vašej vlády.
Valášek, Tomáš, poslanec NR SR (2022-03-24):
Vďaka. Pán poslanec Kuffa, neviem, či sa mám, či má oko, či má oko plakať, či sa smiať. Mám pred sebou včerajší prieskum a aj v ňom jedno pozoruhodné číslo. Voliči opozičných strán vrátane tej, ktorú zastupujete, 71 % z nich si myslí, že dôsledky klimatickej krízy budú pre ľudstvo zásadné. Títo voliči, vaši voliči, pán Kuffa, vás práve desať minút počúvali znevažovať ten istý problém, ktorý oni sami považujú za zásadný a tiež sa obávajú, bude mať zásadné dôsledky na ich život. Tí istí voliči vás práve počuli klamať, že v tomto uznesení nie sú žiadne konkrétne opatrenia, keď som desať minút vysvetľoval bod po bode, čo všetko by sa zmenilo a aký dopad by to malo. Tí istí voliči vás práve počuli desať minút klamať, že neexistujú riešenia pre tie problémy, ktoré ich trápia, pričom či je to Európska komisia, či je to medzinárodná agentúra pre energiu, pomenovali konkrétne veci, investície do zelených, do obnoviteľných zdrojov, efektívne, lepšie zateplenie budov, efektívnejšie, lepšia energetická efektivita, investícia do nových kotlíkov, kopu, celú kopu opatrení, ktorými sa tieto ciele dajú v pohode dosiahnuť. Ale v pohode, som rád, som rád, že ste hovorili a pevne verím, že si postriháte toto vystúpenie a dáte si ho na vaše kanály. Pretože práve ste povedali 71 % vašich voličov, že téma, ktorá ich trápi a ktorú považujú za prioritnú, vás nezaujíma a práve ste ju desať minút znevažovali. Super, takto to s tými percentami dopracujete naozaj ďaleko!
Kazda, Radovan, poslanec NR SR (2022-02-11):
Pán poslanec, ja som takisto veľmi sklamaný. Ja som čakal, že sa budete teda venovať priamo tej otázke, ktorá, priamo návrhu zákona. Venovali ste sa v podstate opäť kritike súčasnej vlády. Jedna vec. Venovali ste sa jej zrejme kvôli tomu, že nie ste pri moci, a to treba naozaj, naozaj teraz uviesť, vy ste v konflikte záujmov. Toto je jeden faktor, ktorý sa tu veľmi málo spomína a nikto ho tu neuvádza. Ste v konflikte záujmov, pretože v súčasnosti nevládnete a pokúšate sa nájsť nástroj, akým sa dostať oveľa rýchlejšie k moci. To je normálne. To je úplne normálne, ale ten konflikt záujmov tam treba uviesť. Treba ho uviesť hneď na začiatku, že áno, my teraz nevládneme a chceme presadiť nástroj, vedomí si toho, že teraz by sme možno podľa politických preferencií, podľa prieskumov by sme možno mohli vládnuť, a chceme vytvoriť takýto nástroj, aby sme mohli veľmi rýchlo vládnuť. No ale toto nie je demokracia, toto je naprosto čistý populizmus. Je úplne bežné, že vlády počas volebného obdobia klesajú v preferenciách, pretože robia nepríjemné opatrenia, pretože prichádza občas, ako sa stalo teraz, hospodárska kríza, pandémia, prichádza veľmi veľa dôvodov, pre ktorý je, pre ktoré sú, je verejnosť znepokojená. Chcem ponúknuť ešte jeden alternatívny dôvod, prečo je verejnosť znepokojená, a to je to, že odkedy sa vymenila vláda, tak v tomto parlamente a vo verejnosti a teda v spoločnosti prezentujete neustále, neustále nenávistné, populistické žvásty, ktoré unavujú ľudí, ktoré v nich vzbudzujú to najhoršie, čo existuje, vyťahujete v nich nenávisť. A toto, toto je ten základný problém.
Hlina, Alojz, poslanec NR SR (2015-11-24):
Ďakujem pekne. Ja tiež mám taký postreh k tým pokutám. A o tom budem asi hovoriť pri tom druhom zákone, ale vyjadrím sa k tomu, čo ste, pán kolega, hovorili, áno, v Sačurove je to neukončené, ale koho by to tu trápilo. Pozrite sa, pán Baška, to je RoboCop. Proste kde je nejaká funkcia, tam je pán Baška. Pán minister nás oklamal na výbore. My sme mu odsúhlasili navýšenie rozpočtu, zvýšenie počtu policajtov s tým, že mali byť vytvorené dve mobilné policajné stanice. Kde máte mobilné policajné stanice? Nie sú nikde. Viete, vážení občania, ak vy máte nejaké starosti niekde v Prešovskom kraji, alebo niekde ich máte, tak sa pozrite do televízora, tam je toľko Rambov a ochrancov, že nestíhate sa čudovať. Ale potom si pozrite, že chcete prejsť do jednoty, či sa cítite tak bezpečne, ako vám v tom televízore niektorý z tých dvoch Rambov hovorí, hej. Proste dve mobilné policajné stanice, pán minister, to bol váš prísľub. Nie sú, rok prešiel ako voda, rozpočet navýšený bol. Ja neviem teda, ako ste sa s tým vysporiadali, mali byť dve policajné mobilné stanice. Z nich možno jedna pokojne mohla byť dočasne umiestnená v Sačurove, aby pomohla riešiť daný stav. Podľa mňa takých lokalít, kde by pomohla takáto výjazdová stanica, je určite na Slovensku viac. Ale nerealizovalo sa to, napriek prísľubu, napriek uzneseniu výboru pre obranu a bezpečnosť. Takto si my tu fungujeme. Pána Bašku, toho trápia úplne iné veci, ako je nejaký Sačurov, rozumiete. Ale teraz nedá sa vylúčiť, že pred voľbami sa rozbehnú a budú nám triasť rukami, dávam balóniky do rúk s tým, ako všetko zachránia, len treba urobiť to nevyhnutné, ten volebný akt a potom sa všetci budú čudovať. Tu to máte rozmenené na drobné, hej, v dobrej viere, v dobrej vôli. A ja som zahlasoval za zvýšenie rozpočtu, boli prisľúbené mobilné policajné stanice, neexistujú.
M. Číž, podpredseda NR SR: (2007-06-26):
Slovo má pani poslankyňa Laššáková.
Laššáková, Jana, podpredsedníčka NR SR (2015-05-28):
Čas určený na hodinu otázok a odpovedí uplynul. Ďakujem vám, pán minister, ďakujem všetkým ministrom, ktorí boli tu prítomní, aj vám, páni poslanci, ktorí ste dali otázky na ministrov. A budeme pokračovať v rokovaní štrnásteho dňa 51. schôdze Národnej rady Slovenskej republiky v prerušenej rozprave o informácii o privatizácii Slovenských elektrární a postupe pri vypovedaní Zmluvy o prevádzke Vodnej elektrárne Gabčíkovo (tlač 1483). Prosím člena vlády Slovenskej republiky, aby zaujal miesto určené pre navrhovateľov. Pán minister Žiga alebo pán minister Jahnátek, poprosím vás, zaujmite miesto určené pre navrhovateľov a tiež pána poslanca Róberta Puciho, aby zaujal miesto určené pre spravodajcov. S faktickými poznámkami sú na dopoludňajšie vystúpenie poslanca Juraja Miškova prihlásení ešte siedmi poslanci. Poprosím, pán poslanec Mikloško, máte faktickú poznámku na vystúpenie pána poslanca. (Ruch v sále.) Dobre, nech sa páči. (Reakcia z pléna.) Dobre, nech sa páči, počkáme, kým pán poslanec príde k mikrofónu, a potom vás poprosím, aby ste ho zapli.
Dostál, Ondrej, poslanec NR SR (2016-04-26):
Skúsim byť pozitívny. Po prvom dni rokovania tejto schôdze sa politici vládnej koalície vrátane pána momentálne predsedajúceho Bugára pohoršovali nad tým, ako nekultúrne a útočne a nevecne vystupujú opoziční politici. Pán minister Kaliňák, ďakujem, že ste nám ukázali, ako vyzerá vecné a kultivované vystúpenie k programovému vyhláseniu vlády bez osobných útokov. Doteraz som si to nedokázal predstaviť, teraz už viem. Ďakujem. K programovému vyhláseniu vlády ste nepovedali skoro nič, za to ste skoro hodinu rozprávali o tom, čo kedy spravil či povedal Matovič, Lipšic či Galko. Nepovedali ste im to v televíznej debate, kde by mohli na vás reagovať, nepovedali ste to ani na začiatku tejto schôdze, kde by mohli na vás v primeranom čase reagovať v rámci svojich vystúpení, povedali ste to na záver rozpravy o programovom vyhlásení vlády, keď každý z nich na vaše obvinenia môže reagovať v rozsahu dvoch minút faktickej poznámky. Naozaj mimoriadne odvážne, skladám klobúk. A ďakujem aj pánu podpredsedovi parlamentu Hrnčiarovi, že nám v pozícii predsedajúceho ukázal, ako sa má dodržiavať rokovací poriadok, a že upozornil pána ministra Kaliňáka... (Prerušenie vystúpenia predsedajúcim.)
A. Belousovová, podpredsedníčka NR SR: (2007-09-14):
Faktické poznámky na vystúpenie pani poslankyne Rosovej majú pán poslanec Petrák, pani poslankyňa Tóthová, pani poslankyňa Sániová, pán poslanec Devínsky a pani poslankyňa Nachtmannová. Uzatváram možnosť prihlásiť sa s faktickými poznámkami. A slovo má pán poslanec Petrák. Nech sa páči.
Zvolenská, Zuzana, ministerka zdravotníctva SR (2012-06-26):
Dobrý deň. Vážené panie poslankyne, páni poslanci, účelom predloženého vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov je prebratie smernice Európskeho parlamentu a Rady 2010/84/EU z 15. decembra 2010, ktorou sa, pokiaľ ide o dohľad nad liekmi, mení a dopĺňa smernica 2001/83/ES, ktorou sa ustanovuje zákonník Spoločenstva o humánnych liekoch. Predmetom návrhu zákona je upraviť novým spôsobom ustanovenie o dohľade nad humánnymi liekmi v súlade s vyššie uvedenou smernicou a pravidlá dohľadu nad humánnymi liekmi sú potrebné na ochranu záujmov verejného zdravia, aby bolo možné zisťovať, posudzovať a zabraňovať nežiaducim účinkom humánnych liekov uvedených na trh v Európskej únii, pretože celkový bezpečnostný profil humánnych liekov je možné spoznať až po ich registrácii a po ich uvedení na trh. Vážené panie poslankyne, páni poslanci, dovoľujem si vás týmto požiadať o podporu predloženého vládneho návrhu zákona. Ďakujem pekne.
Zmajkovičová, Renáta, podpredsedníčka NR SR (2013-10-18):
Ďalší, ktorý vystúpi v rozprave, pán poslanec Mičovský. Nech sa páči, pán poslanec, máte slovo.
Hrušovský, Pavol, podpredseda NR SR (2010-10-20):
Hlasujeme, páni poslanci, o druhom procedurálnom návrhu vrátiť zákon poslancom na dopracovanie. (Hlasovanie.) 145 prítomných, 66 za, 79 proti. Návrh sme neschválili. Prosím o ďalší návrh.
R. Madej, poslanec: (2007-06-28):
Pán predseda, prosím, dajte hlasovať o bode 16 spoločnej správy s odporúčaním gestorského výboru schváliť.
Paška, Pavol, predseda NR SR (2012-10-29):
Hlasujeme. (Hlasovanie.) 137 prítomných, 81 za, 53 sa zdržalo, 3 nehlasovali. Tieto body sme schválili.
Pellegrini, Peter, predseda NR SR (2015-12-08):
Pán predseda Madej.
Laurenčík, Milan, podpredseda NR SR (2021-02-24):
Ďakujem. Toto bol posledný príspevok k rozprave k tomuto bodu programu, preto vyhlasujem rozpravu za skončenú. A chcem sa spýtať, či chce zaujať stanovisko k rozprave pán navrhovateľ. Nech sa páči, máte slovo.
Laššáková, Jana, podpredsedníčka NR SR (2014-07-01):
Zloží sľub pani poslankyňa Janka Šípošová.
Glváč, Martin, podpredseda NR SR (2018-02-07):
Pani poslankyňa Verešová.
Šeliga, Juraj, podpredseda NR SR (2020-07-23):
Pokoj. Nechajte, pána ministra...
Blanár, Juraj, poslanec NR SR (2014-11-10):
Vážená pani podpredsedníčka, vy ste mali skoro hodinový prejav, ale mal som pocit, že ste oprášili svoje vystúpenie, ktoré ste mali pripravené na schvaľovanie programového vyhlásenia vlády. A dokonca ste sa ospravedlnili, zrejme aj mne ste sa ospravedlnili za to, že čítate naše programové vyhlásenie vlády. Nemuseli ste sa ospravedlniť, ja som veľmi rád, že ste ho čítali. Ale medzitým ste si nevšimli, že mnoho vecí, ktoré ste menovali kriticky, tak sa zmenili. Agentúrne zamestnávanie dnes je úplne eliminované tým, že sa urobili zmeny v zmluvných vzťahov na dohodu. Pokiaľ ide o daňové úniky, je práve úrad, ktorý vyberá dane, finančný úrad. Obrovské úniky, ktoré tam boli, im zamedzil. To znamená, desiatky miliónov, stovky miliónov sa ušetrili. To ušlo vašej pozornosti. No a volebné kódexy ste tam menovali. Mali ste trošku počúvať viacej pána ministra Kaliňáka, ktorý hovoril, že GRECO ohodnotilo, že už nás nemusí sledovať, lebo volebné kódexy, ktoré boli schválené, spĺňajú všetky kritériá protikorupčnosti. Ale k tomu, čo ste povedali o nemocnici v Trstenej, pani podpredsedníčka. Nuž musím prehodnotiť asi vzťah ku vám, pretože ma to mrzí. Nič také som vám nepovedal. Ja som vám povedal, že dostali ste odo mňa odpoveď a určite ju dostanete aj od pani riaditeľky tejto nemocnice. Klamali ste v priamom prenose. Ale, pani podpredsedníčka, keď ste taká ochrankyňa nemocnice v Trstenej, čo ste robili, keď pán Uhliarik tam bral pľúcne oddelenie? Nebolo o vás vtedy ani počuť. Pani podpredsedníčka, keď sa oddlžovalo zdravotníctvo za vašej vlády, ktorej ste boli súčasťou, čo ste robili, keď sme kričali, že nemocnice krajské neboli oddlžené? Nikde som vás vtedy nepočul hovoriť, iba jediné, čo som sa dozvedel... (Prerušenie vystúpenia časomerom.)
Drdul, Dominik, poslanec NR SR (2023-01-25):
O pozmeňujúcom návrhu poslanca Svrčeka nemôžeme hlasovať, keďže sme schválili pozmeňujúci návrh poslankyne Kolíkovej. Sekundu. Týmto sme hlasovali o všetkých pozmeňujúcich návrhoch. Podľa § 84 ods. 2 o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať, pán predseda.